Author: Krista Esta
Last saved by: Asta Urb
Company: Haapsalu Linnavalitsus

K O R R A L D U S

Haapsalu, 				23. jaanuar 2008 nr 33

Loa andmine OÜ-le Eesti Ilutulestikud
ilustulestiku korraldamiseks

Läbi vaadanud OÜ Eesti Ilutulestikud (äriregistrikood 105506901, asukoha aadress Pärnu mnt 232/8, 11314 Tallinn, edaspidi Korraldaja) 21.01.2008 taotluse (reg 14-1.6/427) ilutulestiku korraldamiseks ja juhindudes lõhkematerjaliseaduse § 38 lg 4, Haapsalu Linnavolikogu 28.02.2003 määruse nr 7 “Haapsalu linna avaliku korra eeskirja” punktist 4.3, kohaliku omavalitsuse korralduse seaduse § 6 lg 3 p 2 , § 30 lg 1 p 2, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Lubada OÜ- Eesti Ilutulestikud  korraldada 25.01.2008 ajavahemikus kella 22.30- 23.00 Haapsalu Kultuurikeskuse katuselt ilutulestik.
2.	Ilutulestiku ettevalmistamise ja läbiviimise ajal tagab avaliku korra ja avaliku korra eeskirja täitmise ning turvalisuse punktis 1 nimetatud territooriumil Korraldaja poolt määratud isik (Ain Sults).
3.	Lubada Korraldajal sulgeda punktis 1 nimetatud ala ilutulestiku ettevalmistamise ja toimumise ajaks. 
4.	Korraldus jõustub teatavakstegemisest. 
5.	Korraldus avalikustada väljapanekuga linnavalitsuse fuajees.
6.	Korraldus teha teatavaks OÜ Eesti Ilutulestikud (Pärnu mnt 232/8, 11314 Tallinn), Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakonnale (Tööstuse 19, 90510 Haapsalu) ja Haapsalu kultuurikeskusele (Posti 3, 90510 Haapsalu) korralduse koopia saatmisega posti teel ning linnakeskkonna osakonnale (T. Tarv) korralduse koopia üleandmisega allkirja vastu.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea 					Erko Kalev
					Linnasekretär